Центар за професионално усавршавање Филозофског факултета у Нишу

Правна служба Филозофског факултета у Нишу

Наставно-научно веће Филозофског факултета у Нишу

Предмет: Предлог одлуке о организовању методичког конкурса за избор најбоље методичке припреме

Чланови Већа Центра су на електронској седници, одржаној 6. септембра 2022. године, једногласно усвојили предлог да се организује конкурс за избор најбоље методичке припреме током школске 2022/2023. године. Текст конкурса са свим важним датумима налази се у прилогу овог предлога.

Предлог одлуке се прослеђује на усвајање Наставно-научном већу Факултета.

|  |  |
| --- | --- |
| У Нишу, 7. септембра 2022. године | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  | (Доц. др Александар Новаковић, управник Центра) |
|  |  |

Прилог:

* Текст конкурса за избор најбоље методичке припреме.

**ЦЕНТАР ЗА ПРОФЕСИОНАЛНО УСАВРШАВАЊЕ**

ФИЛОЗОФСКОГ ФАКУЛТЕТА УНИВЕРЗИТЕТА У НИШУ

РАСПИСУЈЕ

НАГРАДНИ КОНКУРС

**ЗА ИЗБОР НАЈБОЉЕ МЕТОДИЧКЕ ПРИПРЕМЕ**

Право учешћа на конкурсу имају **наставници предметне наставе** из области филологије и друштвено-хуманистичких наука, запослени у основним и средњим школама.

Методичку припрему је потребно представити у **Обрасцу за планирање наставе** који можете наћи у прилогу конкурса.

Методичка припрема се може односити на један школски час, на блок наставу, пројектну, тематску, међупредметну, тимску наставу и друге видове, односно моделе наставног рада, укључујући и наставу на даљину. Један наставник на конкурсу може учествовати са највише две припреме за час.

Радови се шаљу искључиво путем онлајн-упитника: <http://skr.rs/zk4T>, и то обе електронске верзије: .doc (MS WORD) и .pdf (PDF). Уз припрему/припреме аутор доставља и следеће податке: име и презиме, назив школе у којој је запослен, адресу, телефон за контакт и имејл-адресу.

Рок за слање радова је **16. децембар 2022. године**.

Приликом вредновања пристиглих радова водећи критеријуми ће бити: оригиналност и креативност у приступу, стручност (методолошка утемељеност у предметној науци/предметним наукама), постојање свих елемената методичке припреме и њихова међусобна усаглашеност, иновативност у концепцији часа и у примењеној методичкој методологији, подстицање индивидуалног и групног рада ученика, примена савремених наставних средстава, испуњеност образовних стандарда.

Имена награђених биће објављена на сајту Филозофског факултета **16. јануара 2022. године**.

Учесници конкурса добиће потврде о учешћу, изабране методичке припреме биће публиковане, а за најбоље припреме из категорија (области) национална филологија, страна филологија и друштвене науке обезбеђене су награде, које ће учесницима бити додељене у оквиру обележавања Дана Светог Саве на Филозофском факултету у Нишу.

Центар за професионално усавршавање